Vi fikk god informasjon i forkant av oppholdet med detaljert kjørebeskrivelse og hva vi kunne forvente oss å finne i hytta. Vertinnen var hyggelig når vi ankom og behjelpelig med alt vi trengte hjelp til.

Som vi fikk informasjon om på forhånd var alt av sengetøy og håndklær på plass når vi kom. Det var til og med strandhåndklær tilgjengelig til å ta med på stranda.

Det var svært god informasjon om hva som var forventet av oss som gjester, og alt var godt innenfor hva en som gjest bør forholde seg til. I tillegg var det mye informasjon om nærområde og muligheter der.